Martes (chenero)

Iste articlo ye sobre un animal mamifero carnivoro; ta atros usos, se veiga Martes (desambigación).

As fuinasCon as variants foina y fuyina. () ye un chenero de mamiferos carnivoros adintro d'a familia d'os mustelidos. As fuinas son mamiferos carnivoros emparentatos con os furons, as paniquesas y as nurias. Muitas d'as especies son arboricolas, estando buenas cazaderas d'esquiruelos, muixons y animals chicotez. As fuinas son os solos mamiferos defuera d'os felidos que tienen unglas retractils.

Estudios recients sobre lo suyo DNA amostroron que lo chenero Martes ye fuertement emparentato con os cheneros Eira y Gulo d'America d'o Norte. Tamién se'n ye puesto saber que as especies Martes pennanti y Martes americana, tradicionalment clasificatas como miembros de Martes, en verdat no i habrían d'estar clasificatas pus que habrían de constituir un altro chenero propio.

Nombre popular
En cuasi tot l'aria aragonesofona d'Aragón se i reconoix as especies miembros d'iste chenero con o nombre popular de fuinas VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-8986-235-7 (u bella variant, como «foína» u «fuyina» BLAS GABARDA, Fernando et ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0), sin d'excepcions. Pareix que o termín «marta», que en altras luengas romances s'emplega ta designar a especie Martes martes, en Aragón no i conoix tanto uso (anque tamién s'ha puesto documentar) y se i gosa preferir o termino «fuina de papo amariello» u bella forma adchectivada similar cuan se i quiere fer referencia.

 Especies 
Martes americana - Fuina americana.
Martes flavigula - Fuina papisora.
Martes foina - Fuina de papo blanco u fuina parda (present en Aragón).
Martes gwatkinsii - Fuina de Nilgiri.
Martes martes - Fuina de papo amariello, fuina marta u fuina fina (present en Aragón).
Martes melampus - Fuina chaponesa.
Martes pennanti - Fuina pescaire.
Martes zibellina - Fuina cibelina.

Notas

Referencias

 Vinclos externos 

*